তাই জ্ঞান-বিজ্ঞানের যেকোনো শাখা থেকে শিক্ষা গ্রহণ এবং মানবসভ্যতার যেকোনো জাতি গোষ্ঠী থেকে অভিজ্ঞতা অর্জন করতে হলে সামগ্রিক দিক বিবেচনা করে আদর্শ শিশু তৈরির টার্গেট নিয়ে আমাদের এমন একটি পূর্ণাঙ্গ কারিকুলাম ও নীতিমালা প্রণয়ন করতে হবে, যার মাধ্যমে কোন বিজ্ঞানের সাথে কী ধরনের পদ্ধতি এবং কোন জাতির জন্য কী ধরনের ব্যবহার ও পদ্ধতি গ্রহণের মাধ্যমে মুসলিম জাতির সভ্যতা, সংস্কৃতি, ঐতিহ্য সংরক্ষণ ও হেফাজত করা যাবে, তা সঠিকভাবে অনুধাবন করা যাবে। এ জন্য মুসলিম চিন্তাবিদ, সংস্কৃতিবিদ, গবেষকদেরকে অবশ্যই ধৈর্য, ত্যাগ-তিতিক্ষা ও অবিচলতার গুণে গুণান্বিত হয়ে কঠোর পরিশ্রমের মধ্য দিয়ে তাদের কাজ চালিয়ে যেতে হবে।